Diari Oficial de la Generalitat Valenciana


Sumari del DOGV 4244, del 08-05-2002 (2002/4617)

Informació pública de la iniciació de l'expedient d'actuació integrada de la unitat d'execució sector UO-16 La Lloma, de Biar.
------------------------------------------------------------------------------------------------------------------------------

### Dades del document

Número de DOGV
:   4244

Data del DOGV
:   08-05-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/4617


Organisme emissor
:   Ajuntament de Biar

Tipus de document
:   Anunci

Informació pública de la iniciació de l'expedient d'actuació integrada de la unitat d'execució sector UO-16 La Lloma, de Biar. [2002/M4617]
  
Iniciat l'expedient d'actuació integrada de la unitat d'execució sector UO-16 La Lloma, per Resolució d'alcaldia número 36, de data 18 d'abril de 2002.
  
Vist que amb entrada de registre número 507, de 4 d'abril, ha presentat alternativa tècnica de programa el senyor Daniel Olmos Navarro, en representació de la mercantil Pronatura Valle SL, per al desenvolupament de l'actuació integrada de la unitat d'execució sector UO-16, La Lloma, de Biar.
  
Atés el que disposa l'article 45 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística sobre la iniciació del procediment a iniciativa d'un particular segons el qual, l'alcalde podrà:
  
a) Proposar a l'ajuntament en ple que desestime la petició. El ple podrà desestimar-la raonadament o establir unes bases orientatives per a la selecció de l'urbanitzador.
  
b) Sotmetre-la a informació pública, junt a les observacions o alternatives que, si escau, estime convenients.
  
Vists els informes emesos pels servicis tècnics municipals, he resolt:
  
Primer
  
Iniciar l'expedient d'actuació integrada de la unitat d'execució sector UO-16 La Lloma.
  
Segon
  
Requerir als promotors per a la inclusió en el programa de les observacions realitzades pels servicis tècnics municipals.
  
Tercer
  
Sotmetre l'expedient al tràmit d'informació pública, mitjançant edicte publicat en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana, i s'avisa de la possibilitat de formular al·legacions, proposicions juridicoeconòmiques en competència i alternatives tècniques.
  
A tals efectes, podran presentar-se alternatives tècniques i al·legacions durant els 20 dies comptats a partir del següent a la publicació de l'edicte en el Diari Oficial de la Generalitat Valenciana. Les proposicions juridicoeconòmiques es presentaran durant els cinc dies següents al venciment del termini anterior. Estos terminis quedaran prorrogats, per 20 dies addicionals, si durant els 10 primers d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això en la quantia que reglamentàriament es determina.
  
Quart
  
Notificar, prèviament, este decret al domicili fiscal dels qui consten en el cadastre com a titulars de drets afectats per l'actuació proposada.
  
Resultant desconeguts els propietaris de les parcel·les número 28, polígon 9 i parcel·la número 263, polígon 10, per no coincidir amb els titulars que figuren en el cadastre, de conformitat amb el que disposa l'article 59.4 de la Llei 30/1992, de 26 de novembre, es procedix a la seua notificació mitjançant el present edicte i anunci al tauler d'esta entitat.